
Относно: Инвестиционно предложение (ИП) на „Изграждане на Обслужваща сграда“ в УПИ VI4959, кв.377 по плана на гр. Плевен, частично изменение на ПУП–ПРЗ и РУП за ПИ 56722.659.813 по КККР на гр. Плевен, общ. Плевен, обл. Плевен



УВАЖАЕМИ ГОСПОДИН  М


Във връзка с Ваше уведомление с вх. №АО-1649/23.03.2026г. на РИОСВ – Плевен, за ИП за „Изграждане на Обслужваща сграда“ в УПИ VI4959, кв.377 по плана на гр. Плевен, частично изменение на ПУП–ПРЗ и РУП за ПИ 56722.659.813 по КККР на гр. Плевен, общ. Плевен, обл. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за „Изграждане на Обслужваща сграда“ в УПИ VI4959, кв.377 по плана на гр. Плевен, частично изменение на ПУП–ПРЗ и РУП за ПИ 56722.659.813 по КККР на гр. Плевен, общ. Плевен, обл. Плевен, попада в обхвата на чл. 2, ал. 2 от Наредбата за ОС.
1. Предвижда се изграждането на нова пететажна обслужваща сграда, с височина до 15 m, с разгърната застроена площ (РЗП) до 1217.41 m², в поземлен имот (ПИ) с идентификатор 56722.659.813, по КККР на гр. Плевен, общ. Плевен, обл. Плевен. Сградата ще е с 5 етажа, с подземни гаражи, без таван и е проектирана с безгредова монолитна стоманобетонова носеща конструкция и с плоски покриви. В сградата ще бъдат  разположени 1 бр. търговски обект на партера, 9 бр. подземни гаражи и паркоместа, на 1, 2, 3 и 4 етажи ще се разположат  офиси на фирма. На партерно ниво ще бъдат  разположени търговски обект /с обща площ  105 m²/, проход, портиерно, стълбище с асансьор към другите нива, асансьор за автомобили и свободна дворна площ. Търговският обект, ще се състои от две отделни части. Първата част ще е магазин - бутик за дрехи и аксесоари, а втората част е за кафене.
	Имотът се намира в централна градска част на гр. Плевен. Достъпът до сградата ще става от съществуваща улица от изток. Имотът е захранен с електроенергия от съществуващ трафопост, водоснабден е чрез съществуващо водопроводно отклонение от уличен водопровод. На 30 m от обекта има съществуващ пожарен хидрант ПХ70/80. Предвидено е заустване на канализацията за битово-фекални и за дъждовни води в градската канализация по съществуващата улица от изток, и отопление на ТЕЦ. Изкопните работи за основи ще са с дълбочина на изкопите до 3,30 m. Не се предвижда промяна или изграждане на нова пътна инфраструктура. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Генерираните битови отпадъци след въвеждане в експлоатация на сградата ще се извозват и третират съгласно сметосъбиращата система на Община Плевен.
Съгласно скица на поземлен имот №15-569965-07.04.2025г., издадена от СГКК – Плевен, ПИ 56722.659.813, по КККР на гр. Плевен, общ. Плевен, обл. Плевен е с трайно предназначение на територията „Урбанизирана“, начин на трайно ползване „Ниско застрояване (до 10 m). За имота е изготвен проект за частично изменение на ПУП–ПРЗ и РУП за ПИ 56722.659.813 по КККР на гр. Плевен, общ. Плевен, обл. Плевен, поради липсата на цялостен сулует за имотите в свързано застрояване по ул. ”Д. Константинов”, и предвидена зона Ц – „смесена централна зона” съответстваща на ОУП на град Плевен. Отреждането на ПИ 56722.659.813, по КККР на гр. Плевен е за „обществено обслужване и жилищно застрояване” със средна височина, с устройствени показатели: плътност на застрояване – 80%; интензивност на застрояване – Кинт.=3,93; площ за озеленяване – 20%. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 2,005 km) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най-близко разположените защитени зони BG0000240 „Студенец” и BG0000240 „Студенец”, по отношение на:
Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
Трансформация на местообитания на видове, безпокойство или прогонване на видове животни, предмет на опазване;
Нарушаване целостта и целите на опазване на защитените зони;
Нарушаване кохерентността между съседни защитени зони;
Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



							
С уважение, 

